《七歌效杜陵体》
宋代·丘葵

督府养兵如养子，帛堆其家粟崇庾。
少不如意出怨言，恃功偃蹇骄其主。
道旁老甿哭告予，未被贼苦被军苦。
呜呼四歌兮歌始宣，悲风为我吹尘寰。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。